Pro mente Hrvatska, Dobojska 36, 10000 Zagreb, OIB: 91505757475, zastupan po predsjednici Ivana Poslon (dalje u tekstu: Naručitelj),

i

\_\_\_\_\_\_\_\_\_\_\_\_\_\_\_, \_\_\_\_\_\_\_\_\_, \_\_\_\_\_\_\_\_\_\_\_, OIB: \_\_\_\_\_\_\_\_\_\_\_, zastupan po direktoru\_\_\_\_\_\_\_\_\_\_\_\_\_\_ (dalje u tekstu: Isporučitelj) sklapaju

**UGOVOR O NABAVI**

**POTREPŠTINA ZA KRAJNJE KORISNIKE U SKLOPU PROJEKTA**

**„RAZVOJ EDUKACIJSKO REHABILITACIJSKIH USLUGA U ZAJEDNICI!“**

**UP.02.1.1.05.0200**

Članak 1.

1. Ovaj ugovor sklapa se temeljem provedenog postupka nabave broj 1/2019 za osobe koje nisu obveznici Zakona o javnoj nabavi, objavljenom na internetskoj stranici <https://strukturnifondovi.hr/nabave-lista>u sklopu projekta „RAZVOJ EDUKACIJSKO REHABILITACIJSKIH USLUGA U ZAJEDNICI“ financiranog iz Europskog socijalnog fonda (ESF) i Naručiteljeve Odluke o odabiru ponude broj: \_\_\_\_/2019. od dana \_\_. \_\_\_ 2019.
2. Ovim se Ugovorom uređuju međusobni odnosi, prava i obveze Naručitelja i Isporučitelja u izvršenju predmeta Ugovora sukladno dokumentaciji za nadmetanje u postupku nabave kućanskih i osnovnih higijenskih potrepština za krajnje korisnike projekta. Isporučitelj se obvezuje isporučiti okvirnu količinu kućanskih i osnovnih higijenskih potrepština navedenih u Troškovniku (dalje u tekstu: Roba) prema tehničkoj specifikaciji iz dokumentacije za nadmetanje i ponudi odabranog Isporučitelja broj \_\_\_\_/2019 zaprimljenoj od strane Naručitelja \_\_\_. \_\_\_\_ 2019. godine, koja je odabrana kao ponuda s najnižom cijenom uz zadovoljenje ostalih uvjeta navedenih u Dokumentaciji za nadmetanje.
3. Naručitelj zadržava pravo narudžbe dodatne količine kućanskih i osnovnih higijenskih potrepština po jediničnim cijenama iz odabrane ponude navedenima u Ponudbenom troškovniku koji je sastavni dio ovoga ugovora, a najviše do iznosa procijenjene vrijednosti nabave od **307.200,00 kuna bez PDV-a (384.000,00 kn sa uključenim PDV-om) za razdoblje od 2 (dvije) godine**
4. Ponudbeni list, Troškovnik i specifikacije isporuke popunjeni, potpisani i ovjereni od strane Isporučitelja, nalaze se u prilogu ovoga ugovora i čine njegov sastavni dio.
5. Količine Robe navedene u Troškovniku i Dokumentaciji za nadmetanje okvirne su i za Naručitelja nisu obvezujuće, a procijenjene su temeljem broja krajnjih korisnika u projektu „RAZVOJ EDUKACIJSKO REHABILITACIJSKIH USLUGA U ZAJEDNICI!“.
6. Isporučitelj se obvezuje prilikom izvršenja ovoga Ugovora u okviru ugovorenih cijena i okvirnih količina osigurati besprijekornu kakvoću, način pakiranja, način prijevoza te ostale parametre vezane za proizvodnju, prijevoz i stavljanje na tržište higijenskih i kozmetičkih artikala, kao i kućanskih potrepština, a u skladu s važećim pozitivnim propisima Republike Hrvatske.

VRSTA, ROK, MJESTO I NAČIN ISPORUKE ROBE

Članak 2.

1. Isporučitelj se obvezuje Naručitelju isporučivati Robu sukladno svim zahtjevima navedenim u tehničkim specifikacijama sadržanim u Troškovniku, cjelokupnoj dokumentaciji za nadmetanje i svojoj ponudi.
2. Isporučitelj se obvezuje svu Robu specificiranu narudžbama isporučiti kroz razdoblje od 24 mjeseca.
3. Isporučitelj se obvezuje Robu isporučivati na lokacije na području djelovanja Naručitelja koje Naručitelj odredi u svojoj narudžbi.
4. Isporučitelj se obvezuje prije početka prve isporuke a u dogovoru s Naručiteljem, u sjedište Naručitelja dostaviti na uvid po jedan artikl kućanskih i osnovnih higijenskih potrepština iz članka 1. stavka 2. ovoga Ugovora.
5. Isporučitelj se obvezuje isporuku Robe započeti u roku od tri (3) dana računajući od dana zaprimanja pisane narudžbe Naručitelja. Pojedinačna narudžba sadržava sljedeće podatke: naziv primatelja Robe, mjesto isporuke, naziv Isporučitelja, datum izdavanja narudžbe, naziv i količine Robe za svako mjesto isporuke, broj i način isporuka za mjesto isporuke navedeno stavku 3 ovoga članka Ugovora, jedinične cijene, ukupan iznos stavki, iznos PDV-a, ukupan iznos vrijednosti naručene robe s uključenim PDV-om, rok plaćanja, adresu za dostavu računa, pečat i potpis ovlaštene osobe Naručitelja.
6. U slučaju nepridržavanja početka roka isporuke Robe navedenoga u stavku 5 ovoga članka odnosno kašnjenja s isporukom Robe, na teret Isporučitelja obračunat će se penali u iznosu od 3% od ukupne vrijednosti pojedinačne narudžbe Robe (s PDV-om) za svaki kalendarski dan kašnjenja. Pri tome, ukupan iznos penalizacije ne smije prijeći iznos od 5% ukupne vrijednosti Ugovora s PDV-om.
7. Isporučitelj će Robu, na određeno mjesto isporuke navedeno u stavak 3 ovoga članka Ugovora, isporučivati isključivo radnim danom i to najkasnije do 15:00 sati.
8. Naručitelj će Robu za sva mjesta isporuke naručivati jednom ili u više narudžbi, odnosno u pravilu prema specifikaciji isporuke.
9. Naručitelj zadržava pravo izmjene uvjeta navedenih u stavcima 3, 5, 6, 7, i 8 ovoga članka, o čemu se obvezuje u pisanom obliku izvijestiti Isporučitelja najmanje deset (10) dana prije početka isporuke Robe ili početka isporuke po jednoj narudžbi.
10. Isporučitelj je u cijelosti odgovoran za prijevoz i isporuku robe koja je predmet ovoga ugovora.
11. Naručitelj se obvezuje već kod prve narudžbe upoznati Isporučitelja sa logističkim kapacitetima i mogućnostima zaprimanja Robe od strane primatelja kako bi Isporučitelj mogao prilagoditi vrstu vozila i način isporuke Robe na određeno mjesto isporuke.
12. Isporučitelj se obvezuje Robu isporučivati zapakiranu i složenu prema vrstama potrepština na palete standardnih dimenzija, te osigurati spuštanje paketa iz dostavnog vozila. Naručitelj se obvezuje izvršiti povrat paleta pri svakoj sljedećoj isporuci, ili nakon završetka cjelokupne isporuke najkasnije do završetka provedbe projekta, a koje Isporučitelj može potraživati najkasnije 15 dana od dana isteka ovoga ugovora.
13. Kvantitativan i kvalitativan prijam Robe obavljat će ovlašteni predstavnici Naručitelja na adresama primatelja prema dostavnim dokumentima Isporučitelja a u skladu s narudžbom.
14. Ako isporučena roba količinom odgovara traženom, ovlaštena osoba Naručitelja na adresi primatelja čitko ispisuje ime i prezime na dostavnom dokumentu te potpisuje i zadržava jedan primjerak dostavnog dokumenta.
15. U slučaju da se prilikom preuzimanja utvrdi kvalitativni i/ili kvantitativni nedostatak

Robe, Naručitelj je dužan sastaviti zapisnik o utvrđenoj činjenici te ga potpisanog i ovjerenog dostaviti Isporučitelju radi reklamacije i u svrhu otklanjanja nedostatka.

1. Isporučitelj se obvezuje da će uočeni nedostatak ispraviti, otkloniti ili nadoknaditi najkasnije u roku od 2 (dva) dana računajući od dana primitka reklamacije.
2. Naručitelj će isporučenu Robu preuzeti samo ako je u skladu sa specifikacijama u Ponudbenom troškovniku. Eventualne izmjene artikala moguće su uz pisano odobrenje Naručitelja, a na zamolbu Isporučitelja. Naručitelj će izmjene u sadržaju paketa prihvatiti jedino ako su izmjenom ponuđeni artikli kvalitativno i kvantitativno jednaki ili bolji u odnosu na sadržaj paketa iz odabrane ponude, a razlozi za potrebom izmjene detaljno objašnjeni. Niti jedna odobrena izmjena u sadržaju paketa ne smije rezultirati izmjenom cijene ponuđenog artikla bez PDV-a.

CIJENA, ROK I NAČIN PLAĆANJA

Članak 3.

1. Naručitelj i Izvršitelj su suglasni da ukupna cijena ugovorene Robe iz članka 1. stavak 2. ovoga Ugovora može iznositi najviše: **307.200,00 kuna bez PDV-a (384.000,00 kn sa uključenim PDV-om) za razdoblje od 2 (dvije) godine** prema jediničnim cijenama kućanskih i osnovnih higijenskih potrepština – sredstva za čišćenje, pribor za čišćenje, ostali potrošni materijal i higijenska sredstva, iskazanima u Ponudbenom troškovniku iz ponude br. \_\_\_\_\_ odabranog ponuditelja s kojim se sklapa ovaj ugovor.
2. U ugovorenu cijenu iz prethodnog stavka ovog članka uključeni su svi troškovi Isporučitelja vezani za pakiranje, označavanje, transport i isporuku Robe iz ovoga ugovora na lokacije Naručitelja. Ugovorene jedinične cijene iz Ponudbenog troškovnika su nepromjenjive za cijelo vrijeme trajanja ovoga ugovora. Pretpostavlja se da je Isporučitelj proučio važeće propise u Republici Hrvatskoj koji se odnose na njegovo poslovanje, a posebno one koje se odnose na njegove obveze plaćanja takse, poreza (osim PDV-a) i druga davanja, te da po osnovu istih neće i ne može tražiti izmjenu ukupno ugovorene cijene. Porez na dodanu vrijednost za isporučenu robu obračunavat će se prema važećim zakonskim propisima.
3. Naručitelj će Isporučitelju platiti stvarno i uredno isporučenu Robu.
4. Isporučitelj je po završetku uredno izvršenih isporuka po jednoj narudžbi iz ovoga Ugovora dužan ispostaviti Naručitelju račun.
5. Račun Isporučitelja sadrži sve zakonske elemente računa: mjesto izdavanja, broj i nadnevak, ime (naziv), adresu i osobni identifikacijski broj Isporučitelja, ime (naziv), adresu i osobni identifikacijski broj Naručitelja, količinu i naziv pojedinih stavaka isporučenih dobara, nadnevak isporuke, iznos cijene u kunama razvrstane po poreznoj stopi, iznos poreza razvrstan po poreznoj stopi i zbirni iznos naknade i poreza, referencu na broj ovog ugovora, te detaljnu specifikaciju dobara koje odgovaraju opisu i specifikaciji dobara definiranih ovim ugovorom. (6) Plaćanje isporučene Robe obavlja se uplatom na račun Isporučitelja IBAN broj: HR\_\_\_\_\_\_\_\_\_\_\_\_\_\_\_\_\_\_\_\_\_\_\_ otvorenog kod \_\_\_\_\_\_ banke, u roku od 30 (trideset) dana od dana od uredno obavljene isporuke Robe po pojedinoj narudžbi.
6. Pod dobrim izvršenjem ugovora podrazumijeva se izvršenje svih obveza Isporučitelja iz ovoga ugovora odnosno da se ugovorene isporuke predmetne robe izvrše u ugovorenoj kvaliteti i ugovorenim rokovima, a možebitni nedostaci potpuno otklone.
7. Predujam je isključen.
8. Isporučitelj se obvezuje dodatne količine Robe iz članka 1. stavak 3 ovoga Ugovora Naručitelju isporučiti po jediničnim cijenama iz odabrane ponude, a na temelju posebne narudžbe.
9. U slučaju izmjene nacionalnog zakonodavstva a vezano uz stope PDV-a, jedinične cijene proizvoda unutar predmeta nabave bez PDV-a ne smiju se mijenjati. Naručitelj zadržava pravo povećanja odnosno narudžbe većih količina Robe u vrijednosti razlike nastale u slučaju ostvarenih ušteda slijedom eventualnog smanjenja stope PDV-a.

JAMSTVO ZA UREDNO IZVRŠENJE UGOVORA

Članak 4.

1. Isporučitelj je obvezan najkasnije u roku od 8 (osam) radnih dana od dana potpisa ugovora, dostaviti jamstvo za uredno ispunjenje prvog ugovora o nabavi robe, za slučaj povrede ugovornih obveza.
2. Traženo jamstvo dostavlja se u obliku bjanko zadužnice solemnizirane od strane javnog bilježnika, s rokom važenja sukladnom razdoblju trajanja ugovora.
3. Ako jamstvo za uredno izvršenje ugovora ne bude naplaćeno, naručitelj će ga vratiti ugovaratelju nakon isteka roka važenja u roku od 30 (trideset) dana od dana isporuke robe po zadnjoj narudžbenici izdanoj na temelju ovog okvirnog sporazuma. Trajanje jamstva za uredno izvršenje ovog ugovora mora imati rok važenja 30 (trideset) dana dulji od dana isteka ugovora. Jamstvo za uredno izvršenje ugovora u obliku bjanko zadužnice mora biti ispunjeno u skladu s Pravilnikom o obliku i sadržaju bjanko zadužnice (NN 115/12) i Pravilnikom o izmjenama i dopunama Pravilnika o obliku i sadržaju bjanko zadužnice (NN 82/17)
4. U slučaju povrede ugovornih obveza iz prethodnog stavka ovog članka, Naručitelj će Isporučitelju uputiti opomenu kojom zahtijeva da se učinjeni propust ispravi u danom roku.
5. U slučaju da Isporučitelj ne ispravi učinjeni propust u roku danom u opomeni, Naručitelj će naplatiti bjanko zadužnicu, a može odlučiti i hoće li ugovor raskinuti ili će ga održati na snazi, o čemu će pravovremeno obavijestiti Isporučitelja.
6. Ako je jamstvo po ovom ugovoru naplaćeno a ugovor nije raskinut, Isporučitelj je dužan dostaviti Naručitelju novu bjanko zadužnicu ili u obliku novčanog pologa u roku od 10 (deset) dana od dana poziva na dostavu. U suprotnom, Naručitelj će raskinuti ugovor.

NADZOR

Članak 5.

1. Ugovorne strane su suglasne da Naručitelj zadržava pravo davanja prijedloga, uputa i primjedbi Isporučitelju u vezi s provedbom ugovorenih poslova.
2. Ugovorne strane se obvezuju na međusobnu komunikaciju pisanim putem ili putem elektroničke pošte, a adrese, imena i prezimena, brojevi telefona, faksa i e-adrese osoba za kontakt s obje ugovorne strane bit će razmijenjene odmah po sklapanju ovoga ugovora.
3. U slučaju promjene bilo kojeg podatka za slanje obavijesti i komunikaciju, ugovorna strana se obvezuje da će bez odlaganja obavijestiti u pisanom obliku o tome drugu stranu.

TAJNOST PODATAKA

Članak 6.

(1) Isporučitelj se obvezuje da će sve informacije koje dozna tijekom provedbe ovoga ugovora držati u tajnosti, odnosno da ih neće u cijelosti ili u pojedinim dijelovima davati na uvid trećim osobama, umnožavati koristiti ili distribuirati u druge svrhe, osim u svrhu provedbe ovoga Ugovora. Ova obveza Isporučitelja ostaje trajno, i nakon isteka ovoga ugovora.

PREKID UGOVORA

Članak 7.

1. Ugovorne strane su suglasne da se važenje ovoga Ugovora može prekinuti prije isteka njegova roka valjanosti dogovorom ugovornih strana.
2. U slučaju raskida ovoga Ugovora prije isteka roka njegove valjanosti, ugovornim stranama ostaju sva prava i obveze koje su nastale u tijeku važenja ovoga Ugovora.

ZAVRŠNE ODREDBE

Članak 8.

1. Isporučitelj jamči i obvezuje se da nije počinio niti jednu od sljedećih radnji, te da neće počiniti, niti će ikoja osoba koja djeluje uz njegovo znanje ili suglasnost počiniti ikoju od tih radnji, a to su: - nuđenje, davanje, primanje ili traženje bilo kakve neprimjerene koristi kojom bi se utjecalo na djelovanje zaposlenika Naručitelja, u svezi s postupkom nabave ili provedbom ovoga ugovora; - svako djelo kojim se neprimjereno utječe ili se nastoji utjecati na postupke nabave ili provedbe ovoga ugovora na štetu Naručitelja.
2. Isporučitelj se obvezuje da će obavijestiti Naručitelja ako sazna bilo kakvu informaciju ili činjenicu koja upućuje na mogućnost počinjenja bilo kojeg od navedenih djela.

Članak 9.

(1) Sve možebitne sporove proizašle iz ovoga ugovora ugovorne strane će nastojati riješiti sporazumno. Ako u tome ne uspiju, svi sporovi koji proizlaze iz ovoga ugovora i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, konačno će se riješiti u nadležnosti stvarno nadležnog suda u Zagrebu.

Članak 10.

(1) Naručitelj i Isporučitelj sporazumjeli su se da sve što u ovom ugovoru nije izrekom navedeno, primjenjuju se odgovarajuće odredbe važećih propisa.

Članak 11.

(1) Ovaj ugovor sačinjen je u 4 (četiri) istovjetnih primjeraka od kojih svaki ima snagu originala, od čega su 2 (dva) primjerka za Naručitelja, a 2 (dva) za Isporučitelja.

U Zagrebu, \_\_\_\_\_\_ 2019.

|  |  |
| --- | --- |
| Za Naručitelja:    \_\_\_\_\_\_\_\_\_\_\_\_\_\_\_\_\_\_\_\_  Ivana Poslon, predsjednica Udruge | Za Isporučitelja:    \_\_\_\_\_\_\_\_\_\_\_\_\_\_\_\_\_\_\_\_ |